

Na osnovu odredbe člana 20a. stav (2) Zakona o radu („Službene novine FBiH, broj: 26/16 i 89/18), članova 4. i 6. Uredbe o postupku prijema u radni odnos u javnom sektoru u TK („Službene novine TK“, broj: 04/19, 4/20, 11/20, 5/21), člana 25. Pravila Javne ustanove Narodno pozorište Tuzla (broj: 57/2 od 30.03.2007. godine, broj: 141-4/12 od 16.02.2012. godine, broj: 126/16 od 27.01.2016. godine i broj: 832-2/17 od 23.08.2017. godine), članova 12. i 13. Pravilnika o radu Javne ustanove Narodno pozorišta Tuzla (broj: 423-2/20 od 03.03.2020. godine), Odluke Upravnog odbora JU Narodno pozorište Tuzla o upražnjenim radnim mjestima i raspisivanju javnog oglasa br.1085-6/24 od 29.08.2024. godine, direktor JU Narodno pozorište Tuzla, raspisuje

**JAVNI OGLAS**

**za prijem radnika u radni odnos**

**I**

**Javna ustanova Narodno pozorište Tuzla** (dalje: Pozorište), sa sjedištem u Tuzli, u ulici Pozorišna br.4 raspisuje Javni oglas za prijem u radni odnos, za sljedeće radno mjesto:

1. „Majstor svjetla“, 1 izvršilac, na neodređeno vrijeme, puno radno vrijeme

**II**

1. **Opšti uslovi utvrđeni Zakonom koje kandidati moraju ispunjavati:**

* da je državljanin Bosne i Hercegovine;
* da je stariji od 18 godina, ali ne stariji od 65 godina;
* da je zdravstveno i psihofizički sposoban za obavljanje poslova predviđenih za radno mjesto na koje konkuriše;
* da nije otpušten iz državne službe ili druge službe kao rezultat disciplinske mjere na bilo kojem nivou vlasti u BiH u periodu od tri godine prije dana objavljivanja upražnjene pozicije;
* da nije obuhvaćen odredbom člana IX.1 Ustava Bosne i Hercegovine;
* da se protiv njega ne vodi krivični postupak.

1. **Pored opštih uslova predviđenih zakonom, kandidati moraju ispunjavati i sljedeće posebne uslove i to:**

* SSS/IV stepen, elektrotehnička škola, 1 (jedna) godina radnog iskustva na istim ili sličnim poslovima;

**III**

**Kratak opis poslova:**

**„Majstor svjetla“**

po nalogu i upustvima reditelja, višeg majstora svjetla ili angažovanog dizajnera svjetla vrši poslove rasvjete premijernih i repriznih predstavai svih drugih manifestacija koje organizuje Pozorište, u zgradi Pozorišta i na gostovanju; prisustvuje svim tehničkim, kostimskim i generalnim probama radi obezbjeđenja rasvjete; tehnički vodi svjetlo kroz predstavu, upravlja memorijskom konzolom i mijenja svjetlosne znakove po upustvu višeg inspicijenta predstave, ili samostalno; samostalno vodi jednostavne projekte; za reprizne predstave postavlja rasvjetu po spisku sa premijernog izvođenja predstave; odgovoran je za kvalitet rasvjete na generalnim probama, predstavama i gostovanjima,a prema tehničkim mogućnostima; materijalno je odgovoran za rasvjetnu opremu u zgradi; na gostovanjima postavlja svjetlo prema uslovima, a po svjetlosnim skicama i šemamam predstave; prilikom gostovanja drugih pozorišta na sceni, obavezno prisustvuje i pomaže pri postavci svjetla; za druge manifestacije i programe po ugovorenom iznajmljivanju scene i dvorane, obavezan je prisustvovati, dežurati, obezbjeđivati i voditi rasvjetu scene i dvorane kroz tok manifestacije i drugih programa, a po rasporedu i nalogu rukovodioca službe; materijalno je odgovoran za oštećenja koju izazove na osnovnim sredstvma rasvjetnog parka; vrši montažu i demontažu rasvjetnih tjela i opreme i brine se o ispravnosti iste; obavlja poslove na konzoli za upravljanje svjetlom; pravi šemu rasporeda rasvjetnih tijela za sve predstave; za gostovanja priprema i pakuje u odgovarajuće sanduke opremu potrebnu za predstavu; u toku godine i na kraju sezone vrši generalno čišćenje rasvjetne opreme; blagovremeno predaje listu trebovanja materijala, rezervnih dijelova i opreme potrebne za nesmetan rad scenske rasvjete; Vodi evidenciju potrošnog materijala za potrebe rasvjete i elektro kabine; obavlja i druge poslove u okviru kvalifikacije i struke po nalogu rukovodioca službe; za svoj rad odgovoran je rukovodiocu službe Tehnike.

**IV**

**Kandidati su kao dokaz da ispunjavaju opće uslove dužni dostaviti slijedeću dokumentaciju:**

* Izvod iz matične knjige rođenih,
* Uvjerenje o državljanstvu,
* Potvrda da nisu otpušteni iz državne službe ili druge službe kao rezultat disciplinske mjere na bilo kojem nivou vlasti u BiH u periodu od tri godine prije dana objavljivanja upražnjene pozicije za kandidate koji su bili ili su zaposleni u državnoj službi, a kandidati koji nisu bili zaposleni u državnoj službi dužni su dostaviti potpisanu i ovjerenu izjavu od strane nadležnog organa,
* Izjava kandidata potpisana i ovjerena od strane nadležnog organa da se na njih ne odnosi član IX.I. Ustava BiH

**Samo izabrani kandidati dužni su dostaviti:**

* Ljekarsko uvjerenje kao dokaz da njihovo zdravstveno stanje i psihofizičke sposobnosti odgovaraju uslovima radnog mjesta na koje su izabrani,
* Uvjerenje o nevođenju krivičnog postupka

**Kandidati su dužni dostaviti sljedeću dokumentaciju o ispunjavanju posebnih uslova:**

* Diploma o stečenoj stručnoj spremi, koja se traži za radno mjesto na koje se kandidat prijavljuje,
* Dokaz o radnom iskustvu, nakon sticanja stručne spreme, koja se traži za radno mjesto na koje se prijavljuje, odnosno Potvrda/Uvjerenje prethodnog poslodavca ili poslodavaca kod kojih je kandidat radio ili radi sa stručnom spremom i tačno navedenim periodima i radnim mjestima

Sva dokumentacija mora biti dostavljena u originalu ili ovjerenoj fotokopiji ne starijoj od 3 mjeseca.

Kandidati su, pored obaveznih dokaza, dužni priložiti i:

-uredno popunjen i potpisan [PRIJAVNI OBRAZAC](https://www.bkctuzla.ba/images/photos/2020/PDF/Prijavni_obrazac.pdf) koji se preuzima na web stranici JU Narodno pozorište Tuzla [www.nptz.ba](http://www.nptz.ba) ili lično na adresi JU Narodno pozorište Tuzla (Pozorišna br.4, 75000 Tuzla).

Radni odnos za radno mjesto majstor svjetla, zasniva se na neodređeno vrijeme, sa punim radnim vremenom uz obavezan probni rad u trajanju od 3 mjeseca.

**V**

Prioritet pri zapošljavanju imat će kandidati koji po Zakonu o dopunskim pravima branilaca i članova njihovih porodica („Sl.novine Tuzlanskog kantona“ br. 65/12, 5/14, 12/16 i 6/20) na to ostvaruju pravo. Kandidati su pored dokaza o ispunjavanju općih i posebnih uslova,  uz prijavu obavezni dostaviti i dokaze o pripadnosti boračkoj populaciji, definisane odredbama Pravilnika o jedinstvenim kriterijima i pravilima za zapošljavanje branilaca i članova njihovih porodica u institucijama Tuzlanskog kantona („Sl. novine TK“ broj: 9/14 i 6/15).

**VI**

Urednom prijavom na javni oglas smatra se uredno popunjen i potpisan PRIJAVNI OBRAZAC, zatim potpunom prijavom smatrat će se prijava uz koju su priloženi svi dokazi o ispunjavanju općih i posebnih uslova naznačeni u javnom oglasu, a blagovremenom prijavom smatra se prijava koja je podnesena u roku koji je određen u javnom oglasu za prijem u radni odnos. Neuredne, nepotpune i neblagovremene prijave, neće biti uzete u razmatranje, te se odbacuju kao nepotpune zaključkom i biće eliminisane iz daljeg toka oglasne procedure.

**VII**

Sa kandidatima koji budu ispunjavali uslove javnog oglasa biće obavljen razgovor/intervju, koji će se sastojati od usmenog ispita, o čemu će se kandidati naknadno obavijestiti.

**VIII**

JU Narodno pozorište Tuzla će o vremenu i mjestu održavanja procesa izbora obavijestiti kandidate u pisanom obliku, putem obavijesti koja će biti dostavljena na adresu kandidata, kao i na e-mail adresu ukoliko je ista navedena u prijavi, i to najmanje 5 (pet) dana prije održavanja ispita.

**IX**

Oglas će biti objavljen u dnevnom listu „Večernji list BH" doo Mostar, na WEB stranici Pozorišta (www.nptz.ba), i na web stranici Službe za zapošljavanje Tuzlanskog kantona.

Rok za podnošenje prijava na Javni oglas je 15 (petnaest) dana počev od narednog dana od dana objave u dnevnom listu „Večernji list BH" doo Mostar.

**X**

Prijave sa traženom dokumentacijom dostaviti lično ili preporučenom poštom na adresu:

JU NARODNO POZORIŠTE TUZLA

ULICA POZORIŠNA BROJ 4, 75000 TUZLA

sa naznakom „Prijava na javni oglas za radno mjesto majstor svjetla- ne otvaraj“

Gramatička terminologija korištenja muškog i ženskog roda za pojmove u tekstu oglasa uključuje oba roda.

**Direktor**

**Ćatibušić Mirza**